InBCT hankkeen osahanke 3.4:

"Ad hoc radioverkon liikenteen optimointi variaatioiepäyhtälöiden avulla"

Tavoite

Hankkeen tavoitteena on kehittää numeerisia algoritmeja ad hoc reititykseen langattomissa tietoliikenneverkoissa. Algoritmikehityksen haasteellisuutta lisää se, että mobiili langaton yhteys on perustaltaan epäluotettava, joten algoritmeissa täytyy olla virheensietokykyä.

Hankkeen tavoitteita ovat:

•	konstruoida ja analysoida teoreettisesti ja numeerisesti variaatioepäyhtälö- ja optimointi-probleemojen iteratiivisia ratkaisumenetelmiä
•	tutkia VE:n ratkaisumenetelmiä, (ns. CR, combined relaxation method) tietoliikenteen verkkoprobleemille ja kehittää tietokoneohjelmistoja malliesimerkeille
•	kehittää end-to-end optimoitu ad-hoc reititysalgoritmi mikä pohjautuu VE:n ja uusimpiin epälineaarisen analyysin ja optimoinnin tuloksiin
•	pitää mielessä, että algoritmin tulisi olla sulautettava ja laskennallisesti tehokas ollakseen kiinnostava tietoliikenneteollisuudelle

Resurssit

Hankkeeseen osallistuu tutkijoita Jyväskylän yliopiston, tietotekniikan laitokselta ja Oulun yliopiston, matemaattisten tieteiden laitokselta. Hankkeen ohjaukseen osallistuu myös Oulun yliopiston tietoliikennelaboratorio, CWC. Hankkeeseen on palkattu seuraavat henkilöt:
 
Georgiy Senenkov, Jyväskylän yliopisto, tietotekniikan laitos, 1.5.2002 --
Jaana Oksa, Oulun Yliopisto, matemaattisten tieteiden laitos, 1.5.2002 --
FL Kai Lieska, Oulun yliopisto, matemaattisten tieteiden laitos, 1.6.2002 -- 
(päärahoitus Infotech Oulu, osarahoitus InBCT)

Vastuullisena tutkijana dos. Erkki Laitinen, Oulun yliopisto.

Nykytila

Hankkeen ensimmäisen 1/2-vuotisjakson aikana on perehdytty variaatioepäyhtälöiden (VE) käyttöön verkostoprobleemoiden ratkaisemisessa ja perehdytty VE:n iteratiivisiin ratkaisumenetelmiin (combined relaxation method, CR) tietoverkkojen yhteydessä. Tässä tarkoituksessa prof. Igor Konnov (Kazan State University, Russia) vieraili Oulussa (27.1 -2.2.2002) luennoimassa aiheesta: "Convergence properties of CR method". Jaana Oksa tutkii (pro gradu) työssään VE:n käyttöä reititysprobleemoiden ratkaisuun ja soveltaa menetelmää yksinkertaisen verkostoprobleeman ratkaisemiseksi. Georgiy Senekov paneutuu omassa työssään (pro gradu) ad hoc verkkojen topologiaan ja olemassa oleviin ratkaisualgoritmeihin.  Kesäkuussa aloittava Kai Lieska tulee tekemään algoritmikehitystä ad hoc verkkojen reititykseen. 

Julkaisut

I.V. Konnov: "Convergence properties of combined relaxation methods", Preprint, March 2002, Mathematics University of Oulu.

I.V. Konnov, E. Laitinen: "Theory and applications of variational inegualities", Preprint, April 2002, Mathematics University of Oulu.